ma'a fa'u mi'a

ni'o banske zo'u zo ma'a noi mibma'o cu selsmu lu mi joi do li'u .iku'i zo mi'a cu selsmu lu mi joinai do li'u .i so'a nanplubau .e so'a bersralo ke aftoxtono bangu cu tervla le terfrica .iku'i lo'e bangrpapua noi jbini na go'i .i la tok.pisin. noi kreole loi xabju be la nuginis. tervla le terfrica to zoi py. yumi .py. cu valsi zo ma'a .a zo mi'o .i zoi py. yupela .py. cu valsi zo mi'a toi .iku'i kancne lo verclibau be lo selbau .i so'e lo xingu'e bangu cu go'a mu'u lo marxati .e lo radjastani .e lo gudjrati .e lo dravida .e lo bangrmunda .i lo stuna tutrnsibiri bangu .e ji'i pimu loi rindo bangu cu go'a

Category:banske